[{"text_idx": "#000002", "text": "Dyma gasgliad er mwyn codi arian i\u2019r grw\u0302p Stop G8 De Cymru gan Recordiau Afiach. Grw\u0302p ydyw sydd am brotestio yn Llundain ar yr 11eg o Fehefin yn erbyn cynhadledd y G8, ble mae arweinwyr yr wyth gwlad gyfoethocaf yn gwneud penderfyniadau dros bawb arall. Dydyn nhw ddim yn ein cynrychioli ni, pobol eu gwledydd eu hunain, ac yn sicr nid y\u0302nt yn cynrychioli pobl o wledydd eraill y mae eu penderfyniadau yn eu heffeithio."}, {"text_idx": "#000004", "text": "Ceir traciau gan artistiaid breakcore, pync, drwm a bas, pop, hip hop, gwerin, ska i enwi rhai. Y mae cyfraniadau o\u2019r Eidal (Gab de la Vega), gan deithwyr sydd yn byw \u2018ar site\u2019 yn Ne Cymru (Kilnaboy) a chyfraniad gan artist sydd yn byw ym Merlin (Lost Soul). Ceir lu o gyfraniadau gan ferched, Efa Supertramp gyda\u2019i acwstig-pync, hip hop Rufus Mufasa, electronica amrwd Ammon ac anrhefn electronica popwyllt Little Eris. Ceir hefyd artistiad o gefndiroedd ethnig amrywiol ac transrywiol ar y CD. Gwahanol iawn i\u2019r traddodoad yn yr SRG o ddynion ifanc gwyn ddosbarth canol sydd yn llenwi rhaglenni Ochr 1 a chylchgronau fel Y Selar."}, {"text_idx": "#000006", "text": "Adlewyrchai hyn oll slogan Stop G8 y flwyddyn hon sef: \u2018un frwydr gyffredin\u2019 y mae pobl o bob math o gefndiroedd yn dod at ei gilydd i gwffio\u2019r system. Yn y CD y mae hyn ar waith gyda\u2019r genres, artistiad a cherddoriaeth amrywiol yn cael ei gyrfranu fel rhan o\u2019r frwydr. Mae\u2019r cerddoriaeth ei hyn yn ysbrydoliaeth ond mae gormod o ganeuon i rhoi adolygiad teg ohonynt i gyd! Dwi\u2019n chwarae\u2019r CD yn ddi stop a un peth gellid dwed am y cerddoriaeth yma, rhaid ei chwarae\u2019n uchel! Cerddoriaeth ar gyfer dawnsio\u2019n wyllt ydyw."}, {"text_idx": "#000007", "text": "Y mae gwrthdystiadau Stop G8 yr wythnos hon yn Llundain, mae arian o\u2019r CD hwn yn talu ar gyfer trafnidiaeth i ymgyrchwyr ymuno yn y protestio a\u2019r hwyl. Os gwerthir rhagor o CD\u2019s ar ol protestiadau yn erbyn y G8 mi fydd gweddill yr arian yn talu i ymgyrchwyr o Dde Cymru deithio i brotestio yn erbyn y G8 yn yr Almaen y flwyddyn nesaf. Mae modd prynu\u2019r CD arlein a hefyd mae modd ei brynu yn nigwyddiad Afiach nesaf."}, {"text_idx": "#000020", "text": "Dinas y digwyddiadau - dinas di enaid"}]